section_heading: Karijera
paragraph_text: Nakon te uloge, uslijedile su još mnoge, od kojih valja izdvojiti uloge u tinejdžerskim telenovelama "Montana Rusa" i "Chiquititas". 1998. godine dobiva glavnu ulogu, bogataša Iva u njegovoj najpoznatijoj telenoveli dosad, "Divlji anđeo" (Muneca Brava) u kojoj nastupa s poznatom urugvajskom glumicom i pjevačicom Natalijom Oreiro. Telenovela je stekla veliku slavu diljem cijelog sveta, i prodana je u preko 100 zemalja svijeta. Iako su svi nagađali o njihovoj ljubavnoj vezi, ni Natalia ni Facundo nisu potvrdili, ali ni demantirali te glasine.